На основу чл. 6. и чл. 7. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда ( „Службени гласник РС“ број 24/2012, 48/2015 и 99/2015), Комисија

**ФАКУЛТЕТА ВЕТЕРИНАРСКЕ МЕДИЦИНЕ УНИВЕРЗИТЕТА У БЕОГРАДУ**

Београд, ул. Булевар ослобођења 18

**о б ј а в љ у ј е**

**ЈАВНИ ОГЛАС   
о спровођењу поступка прикупљања писмених понуда за давање у закуп   
непокретности у јавној својини**

1. **ПРЕДМЕТ ДАВАЊА У ЗАКУП**

|  |  |  |  |  |  |
| --- | --- | --- | --- | --- | --- |
| **Ред. бр.** | **Адреса и површина** | **Почетна цена по m2 у €** | **Укупна почетна месечна закупнина у €** | **Време разгледања** | **Време почетка закупа** |
| **1.** | Пословни простор- укупне површине 108 m2 на првом спрату зграде Факултета ветеринарске медицине, ул. Булевар ослобођења 18, Београд, који чине 2 канцеларије површине 93m2 и магацин 15m2 | **6,08** | **656,64** | Сваког радног дана од 09-13h док траје оглас | 01.01.2017. године |

1. **УСЛОВИ ДАВАЊА У ЗАКУП**Предметни пословни простор даје се у закуп као целина. Пословни простор мора да се користи за обављање послова из области ветеринарске делатности и начин који је спојив са угледом Факултета и његовом сврхом.   
   Пословни простор се даје у закуп на одређено време, на период од 4 (четири) године. Предметни пословни простор биће дат у закуп по спроведеном поступку прикупљања писмених понуда, најповољнијем понуђачу, који испуњава прописане услове из овог огласа. Непокретност која је предмет огласа даје се у закуп испражњена од опреме и ствари.  
    Закупац се потписивањем уговора о закупу одриче било каквих примедби по основу евентуалних материјалних недостатака на предметној непокретности. Закупнина се плаћа у динарској противвредности по средњем курсу Народне банке Србије на дан првог у месецу за текући месец, у свему према фактури коју испоставља закуподавац. Закупац је дужан да након потписивања уговора уплати једну закупнину на рачун закуподавца на име депозита.
2. **УСЛОВИ ПРИЈАВЉИВАЊА**

Право учешћа на огласу имају правна лица која су регистрована за обављање ветеринарске делатности.

Рок за подношење понуда је 10 (десет) дана од дана објављивања огласа.

Уредна и потпуна писана понуда треба да садржи:

- све податке о подносиоцу понуде - назив и седиште правног лица, извод о регистрацији привредног субјекта, копију уговора о отварању и вођењу рачуна код пословне банке код које има рачун, копију решења о додељеном пореском идентификационом броју - ПИБ-у, име и презиме лица овлашћеног за заступање (директор), његов потпис и печат);

- доказ да је понуђач регистрован за тражену врсту делатности;

- висину укупне закупнине, месечно, изражену у еврима.

Понуде се, достављају на адресу:

**Факултет ветеринарске медицине, ул. Булевар ослобођења бр. 18, Београд.**

Понуде се достављају препорученом пошиљком или се лично предају на писарници Факултета ветеринарске медицине, у затвореној коверти на којој је јасно назначено "Понуда за закуп пословног простора- **НЕ ОТВАРАТИ**".

Ако је понуда послата поштом, дан предаје пошти искључиво препорученом пошиљком сматра се као дан предаје Факултету ветеринарске медицине, под условом да је пошиљка стигла на Факултет ветеринерске медицине до дана отварања понуда. Непотпуне и неблаговремене понуде неће бити разматране.

Понуда у којој је цена дата описно неће се разматрати.

1. **УСЛОВИ ПРИЈАВЉИВАЊА**

Јавно отварање приспелих понуда вршиће се комисијски 07.11.2016. године у 12 часова у просторијама Факултета ветеринарске медицине, ул. Булевар ослобођења бр. 18, Београд. Критеријум за избор најповољнијег понуђача је висина понуђене закупнине, као и испуњеност осталих услова из огласа.   
Комисија утврђује редослед важећих понуда. Уколико на оглас пристигне једна понуда, иста ће се узети у разматрање.  
 У случају да два или више понуђача понуде исту висину закупнине предност ће имати постојећи закупац.   
Комисија задржава право да не прихвати ниједну понуду уколико оцени да истe не испуњавају прописане услове.

Одлуку о избору најповољнијег понуђача донеће декан на предлог Комисије, у року од 7 (седам) дана од дана отварања понуда.  
 Учеснике огласа Факултет ветеринарске медицине ће писаним путем обавестити о избору најповољније понуде, у року од 3 (три) дана од дана доношења одлуке од стране декана. Уколико понуђач чија је понуда проглашена најповољнијом, не потпише уговор о закупу непокретности у року од 3 (три) дана од дана пријема позива за закључење уговора, сматраће се да је одустао од закупа предметног пословног простора, у ком случају ће се приступити позивању следећег најповољнијег понуђача.  
 Додатне информације и обавештења могу се добити на телефон Факултета ветеринарске медцине, 011/2685-894, контакт особа: шеф Одсека за техничке и помоћне послове, Зоран Поткоњак.